# ארטילריה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
ארטילריה קנית
ארטילריה רקטית

ארטילריה, המכלול האחראי על כלי הנשק המבצעים ירי או שיגור תלול מסלול של תחמושת לטווחים בינוניים וארוכים. הארטילריה משמשת כאמצעי סיוע לכוחות הנלחמים בשטח. כיום כוחה והשפעתה של הארטילריה על שדה הקרב המודרני הינו מכריע, כ־ 60% מאבידות האויב במלחמות ישראל האחרונות נגרמו כתוצאה מפגיעת אש ארטילרית. סוללת תותחים מודרנית מסוגלת לשגר כ־2.5 טון רסס פלדה למרחק של עד 25 ק"מ תוך כ-3 דקות.

המונח "ארטילריה" הומצא כבר במאה ה־13, ומקורו במילה הצרפתית העתיקה: artillier שפירושה "חרש-נשק" (בתחילה התייחסה המילה artillery למכלול כלי-המלחמה). אחד מכלי הארטילריה הבולטים בתקופות העתיקות הינו הבליסטרה. רק בעקבות המצאת התותחים החל המונח להיות שם נרדף לכלים אלה ולחיילים האמונים על הפעלתם.

כיום כלי הנשק הארטילריים המרכזיים הנמצאים בשימוש צבאות העולם הם: תותחים, מרגמות ומשגרי רקטות. חשוב להדגיש כי הארטילריה הינה נשק סטטיסטי, כלומר, נשק לא מדויק שפגיעתו מכסה שטח נרחב. לכן, לרוב, משמשת הארטילריה לפגיעה במטרות גדולות ולא לפגיעה במטרות נקודתיות. לדוגמה, פגז הנורה מתותח יכול לגרום לפציעת אדם הנמצא כ־150 מטר מנקודת הנפילה.

עם זאת, אין הארטילריה משמשת בשעת-קרב באופן ישיר כדי לגרום לאויב אבידות, אלא מטרתה להוות דרג מסייע באש לכוחות המסתערים (ואכן, אין לה מתחרה בעוצמת-האש שהיא מסוגלת להפיק). ככזו, היא יוצרת את מה שמכונה "הסביבה הטבעית של שדה-הקרב" בכך שהיא מקשה על כוחות-האויב להתקדם ומאלצת אותם להתחפר או להשתמש בשיריון כבד. למעשה, כוחה של הארטילריה הוא בעוצמת האיום (הן הפיזי והן הפסיכולוגי) שהיא מגלמת מבחינתם של חיילי-האויב. כמו-כן, לעתים אין תחליף לארטילריה כשיש צורך לתקוף מטרות מחופרות או מבוצרות (תוך-כדי שימוש ביכולתה לשגר חימוש תלול-מסלול או כבד במיוחד).

המכלול הארטילרי מורכב מן הגורם היורה ומן הגורם המכוון. לדוגמה סוללת תותחים מודרנית מסוגלת לירות לטווח של עד כ־25 ק"מ, אנשי הסוללה אינם רואים את המטרה עליה הם יורים. על מנת לפתור בעיה זו קיים הגורם המכוון, לרוב קצינים הנמצאים עם הכוח הלוחם ומנחים את הסוללה באמצעות קשר כיצד לכוון את פגזיה. התהליך בו מביא הגורם המכוון את הפגז למטרה מכונה טיווח.

הבדלים בין מסלול תלול וישיר

## [עריכה] כלים ארטילריים

- תותח (כינון ישיר)
- מרגמה (תלול מסלול)
- הוביצר (מסוגל לירי גם בכינון ישיר וגם במסלול תלול)
- תותח מתנייע (תותח או הוביצר שמותקן על תובה מתנייעת)
- משגר רקטות (כלי רכב שעליו מותקן משגר רקטות, בדרך כלל רב-קני)

## [עריכה] ראו גם

- מלחמה
- חיל התותחנים
- חיל התותחנים הישראלי
- רקטות ארטילריות (רשימה)
- צה"ל

ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.

מקור: http://he.wikipedia.org../../../%D7%90/%D7%A8/%D7%98/%D7%90%D7%A8%D7%98%D7%99%D7%9C%D7%A8%D7%99%D7%94.html

קטגוריות: ארטילריה | אמצעי לחימה | כלי ירייה | קצרמר צבא

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Català
- Česky
- Dansk
- Deutsch
- Ελληνικά
- Esperanto
- Español
- Suomi
- Français
- Hrvatski
- Bahasa Indonesia
- Italiano
- 日本語
- 한국어
- Nederlands
- Norsk (bokmål)
- Polski
- Português
- Русский
- Srpskohrvatski / Српскохрватски
- Slovenčina
- Slovenščina
- Српски / Srpski
- Svenska
- Oyghurque
- Українська
- Tiếng Việt
- 中文